Ego Willelmus, precentor Beati-Martini Turonensis, Cableieque prepositus, notum facio tam presentibus quam futiris quod murus qui est juxta grangiam domini Guidonis Nigri, sacerdotis de Cableiis-Veteribus, totus est proprius monachorum Quinceiaci, nec dictus Guido in eo habet aliquid juris sive servitutis, sicut intellexi inquisitione bonorum virorum, videlicet Quarre Gibosi, et Paris, et fratris Guillermi, conversi Quinceiaci, in quos compromiserunt dicti monachi et dictus Guido. Quod ne a modo possit venire in dubium, sepedictis monachis presentes litteras munimine sigilli mei feci roborari. Actum, anno Incarnationis dominice Mº CCº nono, mense novembri.